**ROMÂNIA**

**JUDEŢUL SATU MARE**

**CONSILIUL LOCL AL**

**MUNICIPIULUI SATU MARE**

**NR. 48770/22.08.2024**

Kereskényi Gábor, primar al Municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectulul de hotărâre privind repartizarea cheltuielilor aferente lucrărilor de investiții pentru obiectivul de investiții ,,Reabilitare fațade și acoperiș la imobilul situat pe strada Horea nr. 6” din Municipiul Satu Mare pe cotă-parte indiviză de proprietate, proiect în susținerea căruia formulez următorul

**Referat de aprobare**

Prin Hotărârea Consiliului Local Satu Mare nr. 353/29.09.2022 a fost aprobată documentația de Avizare a Lucrărilor de Investiții și a indicatorilor tehnico-economici la obiectivul de investiţie: ,,Reabilitare fațade și acoperiș la imobilul situat pe strada Horea nr. 6” din Municipiul Satu Mare. Oportunitatea investiției a fost justificată de faptul ca ansamblul de clădiri, îndeplinind inițial funcțiunea de hotel, alcătuit din două corpuri individuale – corpul A (clădirea istorică a hotelului de odinioară) și corpul B (clădire construită ulterior cu funcțiune de locuințe colective)- reprezintă valori istorico-arhitecturale semnificative, în special corpul A, clasat în Lista monumentelor istorice cu codul SM-II-m-B-05217.

Luând în considerare prevederile art. 36 alin.(1) din Legea nr. 422/2001 privind protejarea monumentelor istorice, republicată, cu modificările și completările ulterioare ”În scopul protejării monumentelor istorice proprietarii şi titularii dreptului de administrare sau ai altor drepturi reale asupra monumentelor istorice sunt obligaţi:............ lit. h) să asigure efectuarea lucrărilor de conservare, consolidare, restaurare, precum şi a oricăror alte lucrări, conform prevederilor legale, numai de către persoane fizice sau juridice atestate în acest sens şi să prevadă în contracte condiţiile şi termenele de execuţie cuprinse în avizul de specialitate....”

Coroborate cu cele din Legea nr. 196/2018 privind înființarea, organizarea și funcționarea asociațiilor de proprietari și administrarea condominiilor, cu modificările și completările ulterioare cu referire la repartizarea cheltuielilor în funcție de cota parte deținută de fiecare proprietar,

Față de cele expuse mai sus, văzând și prevederile din OUG nr. 57/2019 privind Codul administrativ, cu modificările și completările ulterioare potrivit cărora consiliul local are atribuții privind administrarea domeniului public și privat al municipiului,

Propun spre dezbatere și aprobare Consiliului Local al municipiului Satu Mare proiectul de hotărâre în forma prezentată de executiv.

**INIŢIATOR PROIECT**

**PRIMAR**

**Kereskényi Gábor**

Stan Mihaela/2 ex.